uiuiui.... da isch aber vill gschribe worde...    Weiss gar nöd wer was verzellt hät....    Aso zerst mal, danke für de Geb. Bricht Fabi!  Isch so schön so sache zläse und bi froh, dass alles guet gange isch... hender oi scho chli igläbt dihei?    Wohnig... finde  au das die Mietene zum teil völlig überrisse sind, mir händ e 4 1/2 inkl. garage pp für 1800.- aber mir hend u problem mit de füechtigkeit und müend mega ufpasse, dass es kei schimmel git.  mir hend eigendli vor nechst früehlig zzügle ich würd sooo gern wider uf oberriede zrugg wo ich ufgwachse bin... aber dete sind dwohnige rar und hammer tüür...  Mal luege wie das de chunnt.    Ursina, cool gell, wenn mer de letschti arbetstag hinter sich hät....    Umstandshose: ich würd au  sege c&a oder h&m.  ich ha mini meistens vom h&m gha.  hansi etzt no ah well mer mini alte immer nonig wider gönd...     Katie: was seged denn die vom RAF? wüsed die das du schwanger bisch? isch ja klar, das es schwirig isch so no öppis zfinde...    Etzt zu ois... mir händ am Mäntig en absolute horror tag gha... händ welle id badi und sobald ich losgloffe bin mit ihm im chinderwage hät de afange  schreie.... er hät würckli vor schmerze gschroue und het ned ufghört... also bini wider hei, ha dänkt er chäm etzt denn en kollaps über, han sooo angst gha... denn isch mir in sinn cho, das es chönnt vo dem saft si fürd verdauuig wo ich vom arzt becho han....  uf jede fall hät er denn zwei mal durchfall gha und het de ganz abig witer gschroue.... am zistig denn au no... und denn hät er vom zistig uf de mittwuch DUREGSCHLAFE!!!!!!  Ha gmeint ich gsehs nümme...   Isch aber e usnahm gsi, suscht chunnt er immer no eimal i de nacht... uf jede fall gahts ihm wider besser und sit zwei täg hät er etzt kei problem meh gha mit em buch... und wie es paar bestimmt im fb scho gseh hend.... er schlaft de tag dur ohni mini hilf im stubewage i.... bin soooo stolz uf min chline prinz...     Wünsch oi es schöns tägli und drucked ois bitte düüme, damit das  mit em buuch so bliibt und ned wider chunnt!!!